Ελένη Καραΐνδρου

Η Ελένη Καραΐνδρου (25 Νοεμβρίου 1941) είναι Ελληνίδα συνθέτρια.

Βιογραφία

Πρώτα χρόνια 
Η Ελένη Καραΐνδρου γεννήθηκε στο Τείχιο Φωκίδας και στα επτά της χρόνια μετακόμισε με τους γονείς της στην Αθήνα. Ο πατέρας της ήταν μαθηματικός και άρχισε να διδάσκει σε σχολείο στους Αμπελόκηπους, ενώ η μητέρα της πέθανε μερικούς μήνες αργότερα (1948) κατά τη διάρκεια του Εμφυλίου πολέμου. Την ίδια εποχή, η Ελένη Καραΐνδρου βρήκε ένα πιάνο στο σχολείο της το οποίο στάθηκε αφορμή για να κάνει τα πρώτα της βήματα στη μουσική. Άρχισε μαθήματα πιάνου και τελικά στα δέκα της χρόνια γράφτηκε στο Ελληνικό Ωδείο όπου παρέμεινε δεκαεφτά χρόνια.

Σπουδές

1950-1967 
Το 1950 άρχισε σπουδές πάνω στο πιάνο στο Ελληνικό Ωδείο δίπλα στην Έφη Ματαράγκα, τον Αλέξανδρο Τουρνάισσεν, τον Μιλτιάδη Κουτούγκο, τον Μάριο Βάρβογλη και τον Αντίοχο Ευαγγελάτο. Οι σπουδές της στο Ωδείο ολοκληρώθηκαν δεκαεφτά χρόνια αργότερα, το 1967. Παράλληλα σπούδασε Ιστορία και αρχαιολογία στο Καποδιστριακό Πανεπιστήμιο Αθηνών.

1967-1975 
Στο διάστημα 1967 έως 1975 σπούδασε ενορχήστρωση και διεύθυνση ορχήστρας στη Schola Cantorum και εθνομουσικολογία στο École pratique des hautes études στο Παρίσι.

Παρίσι 
Σε ηλικία εικοσιτεσσάρων ετών εγκαταστάθηκε στο Παρίσι, όπου πήρε υποτροφία από το γαλλικό κράτος και άρχισε τη διδακτορική της διατριβή. Παράλληλα εργαζόταν στο Centre National de la Recherche Scientifique. Κατά τη διάρκεια της διαμονής της στο Παρίσι, γνώρισε το 1972 τον Μάνο Χατζιδάκι. «Ερχόταν και μας ξενυχτούσε στα διάφορα καφέ που πηγαίναμε να τον ακούσουμε. Ήταν πολύ έξυπνος. Εκεί στο σπίτι του Κούνδουρου άκουσε τα πλέι-μπακ που είχα κάνει για τη «Μεγάλη Αγρυπνία». Αγαπηθήκαμε με τον Μάνο από την πρώτη στιγμή. Όταν βγήκε ο δίσκος, τρία χρόνια αργότερα, ο Μάνος ήταν στη ραδιοφωνία και ήταν ο μόνο άνθρωπος που βγήκε και είπε ότι ήταν ο καλύτερος δίσκος που είχε ακούσει τα τελευταία δέκα χρόνια. Είχε μια τρομερή γενναιοδωρία.» Από συνέντευξη της Ελένης Καραΐνδρου το 2014 Παράλληλα γνώρισε, μεταξύ άλλων, με τη Μαρία Φαραντούρη, τον Μιχάλη Κακογιάννη, τη Μελίνα Μερκούρη και έναν νέο τότε σκηνοθέτη, τον Δημήτρη Μαυρίκιο.

Επιστροφή στην Ελλάδα 
Η Καραΐνδρου επέστρεψε στην Ελλάδα με την Μεταπολίτευση και από το ’75 ως το ’82 υπήρξε στέλεχος του τρίτου προγράμματος της ΕΡΤ, κοντά στον Μάνο Χατζιδάκι, με τον οποίο είχε γνωριστεί και δεθεί από τα χρόνια του Παρισιού. Νωρίς εξειδικεύτηκε στην κινηματογραφική μουσική, με δύο ταινίες του Χριστόφορου Χριστοφή, τη “Περιπλάνηση” και τη “Ρόζα”, για την οποία πήρε το πρώτο της βραβείο μουσικής στο Φεστιβάλ Θεσσαλονίκης. Εκεί, το 1982, γνώρισε τον σκηνοθέτη Θόδωρο Αγγελόπουλο, ο οποίος της ζήτησε να συνεργαστούν.  Τα επόμενα χρόνια συνεργάστηκε και με άλλους σκηνοθέτες, όπως την Τώνια Μαρκετάκη, τον Jules Dassin, τον Chris Marker, την Margarethe von Trotta, τον Δημήτρη Μαυρίκιο, τον Τάκη Κανελλόπουλο, τον Λευτέρη Ξανθόπουλο. Αντίστοιχα έντονη είναι η παρουσία της στο θέατροː  «Στο θέατρο δούλευα κάθε χρόνο, από το 1975, με πρώτη την παράσταση του Ντουφεξή, με τον Βογιατζή –εκεί ήμουν και ιδρυτικό μέλος της Σκηνής–, τον Ντασέν στο Εθνικό. Το 1986 μου ζήτησε ο Αντώνης Αντύπας να κάνω τη μουσική για τη Νίκη της Λούλας Αναγνωστάκη.» Από συνέντευξη της Ελένης Καραΐνδρου το 2014 Έχει συνθέσει πολλά έργα για το θέατρο  και τον κινηματογράφο. Είναι ιδιαίτερα γνωστή για τη συνεργασία της με τον Θόδωρο Αγγελόπουλο, καθώς και με τον θεατρικό σκηνοθέτη Αντώνη Αντύπα. Έργα της κυκλοφορούν διεθνώς από τη γερμανική δισκογραφική εταιρία ECM και στην Ελλάδα από την καλλιτεχνική εταιρεία Μικρή Άρκτος.

Μουσική για τον κινηματογράφο 
 2010	Sey Venecia, ντοκιμαντέρ σκην. Carlo Mazzacurati
 	Στην Εξορία -  Καλλιόπη Λεγάκη
 2009	Τριλογία ΙΙ – Η σκόνη του Χρόνου (Trilogy ΙΙ – Dust of Time), σκην. Θόδωρος Αγγελόπουλος 
 2004	Τριλογία Ι - Το Λιβάδι που Δακρύζει (Trilogy I - The Weeping Meadow), σκην. Θόδωρος Αγγελόπουλος 
 1998	Μια αιωνιότητα και μια μέρα (Eternity and a day), σκην. Θόδωρος Αγγελόπουλος, Χρυσός Φοίνικας - Φεστιβάλ Καννών 
 1995	Το Βλέμμα του Οδυσσέα (Ulysses’ Gaze), σκην. Θόδωρος Αγγελόπουλος, επίσημη συμμετοχή στο Φεστιβάλ Καννών. Μέγα βραβείο επιτροπής. 
 1991	Το μετέωρο βήμα του πελαργού (The suspended step of the stork), σκην. Θόδωρος Αγγελόπουλος, επίσημη συμμετοχή στο Φεστιβάλ Καννών
 1990	L’ Africana (Η Αφρικάνα), σκην. Margarethe von Trotta, επίσημη συμμετοχή στο Φεστιβάλ Βενετίας
 1989	Σημάδια της νύχτας (Scars of the night), σκην. Πάνος Κοκκινόπουλος, Κρατικό Βραβείο 1989
 1988	Τοπίο στην ομίχλη (Landscape in the mist), σκην. Θόδωρος Αγγελόπουλος, Ασημένιο Λιοντάρι στο Φεστιβάλ Βενετίας 1988, Βραβείο Felix 1989
 	Ο Λιποτάκτης (The deserter), σκην. Γιώργος Κόρας, επίσημη συμμετοχή στο Φεστιβάλ Θεσσαλονίκης
 1986	Ο Μελισσοκόμος (The Beekeeper), σκην. Θόδωρος Αγγελόπουλος, επίσημη συμμετοχή στο Φεστιβάλ Βενετίας 1986
 	Καλή Πατρίδα Σύντροφε (Happy homecoming, comrade), σκην. Λ. Ξανθόπουλος, Βραβείο Καλύτερης Ταινίας και Καλύτερου Νέου Σκηνοθέτη στο Φεστιβάλ Θεσσαλονίκης, Βραβείο Κριτικών στο Φεστιβάλ του Λοκάρνο
 	Ο άλλος Μύθος (The other Myth), σκην. Μαίρη Παπαλιού, ντοκιμαντέρ για τα γυρίσματα της ταινίας Μελισσοκόμος, επίσημη συμμετοχή στο Φεστιβάλ Θεσσαλονίκης  
 1985	Εν πλω (Sailing), σκην. Σταύρος Κωνστανταράκος, επίσημη συμμετοχή στο Φεστιβάλ Θεσσαλονίκης 1985
 1984	Ταξίδι στα Κύθηρα (Voyage to Cythera), σκην. Θόδωρος Αγγελόπουλος, επίσημη συμμετοχή στο Φεστιβάλ Καννών 1984
 1983	Η τιμή της αγάπης (The price of love), σκην. Τόνια Μαρκετάκη, επίσημη συμμετοχή στο Φεστιβάλ Θεσσαλονίκης 1983
 1982	Ρόζα, (Rosa) σκην. Χρ. Χριστοφής, επίσημη συμμετοχή στο Φεστιβάλ Καννών (Un certain regard) και Βραβείο Σκηνοθεσίας στο Φεστιβάλ Θεσσαλονίκης 1982.
 1979	Περιπλάνηση (Wandering), σκην. Χρ. Χριστοφής. Βραβείο Καλύτερης Ταινίας και Καλύτερου Νέου Σκηνοθέτη στο Φεστιβάλ Θεσσαλονίκης 1979
 	Όμορφη πόλη (Beautiful town), σκην. Δημήτρης Σοφιανόπουλος, επίσημη συμμετοχή στο Φεστιβάλ Λάρισας
 1975	 Το χρονικό μιας Κυριακής (A Sunday’s Chronicle), σκην. Τάκης Κανελόπουλος, επίσημη συμμετοχή στο Φεστιβάλ Θεσσαλονίκης.
 	Πολεμόντα (Working), σκην. Δ. Μαυρίκιος, ντοκιμαντέρ για τα ελληνόφωνα χωριά της Κάτω Ιταλίας. Βραβείο Κριτικών στο Φεστιβάλ Θεσσαλονίκης

Μουσική για το θέατρο

 2011	Βαγόνι στα Νερά, Λεωνίδας Προυσαλίδης, σκην. Αντώνη Αντύπα, Απλό Θέατρο
 2011	Mήδεια, Ευριπίδης, σκην. Αντώνη Αντύπα, Απλό Θέατρο. (Πρεμιέρα: 22 Ιουλίου 2011, Φεστιβάλ Επιδαύρου
 2010	Ευτυχισμένες Μέρες (Happy Days), Σάμουελ Μπέκετ, σκην. Αντώνη Αντύπα, Απλό Θέατρο
 2010	Ο Επιστάτης (The Caretaker), Χάρολντ Πίντερ, σκην. Αντώνη Αντύπα, Απλό Θέατρο
 2009	Ποιος φοβάται τη Βιρτζίνια Γουλφ; Έντουαρντ Άλμπη, σκην. Αντώνη Αντύπα, Απλό Θέατρο
 2008	Ανάσα Ζωής (The Breath of Life), Ντέιβιντ Χερ, σκην. Αντώνη Αντύπα, Απλό Θέατρο
 2007	Μακρύ ταξίδι της Μέρας μέσα στη Νύχτα (Long Day’s Journey into Night)  O’ Νηλ,  σκην. Αντώνη Αντύπα, Απλό Θέατρο
 2006	Επτά λογικές απαντήσεις, Λεωνίδα Προυσαλίδη, σκην. Α. Αντύπα, Απλό Θέατρο
 2005	Πάρτι γενεθλίων (Βirthday Party), Χάρολντ Πίντερ, σκην. Α. Αντύπα, Απλό Θέατρο
 2004	Βρυκόλακες(Τhe ghosts) Ερίκου Ίψεν, σκην. Αντώνη Αντύπα, Απλό Θέατρο
 2002	Ο Ξεριζωμός (Translations) Μπράιαν Φρίελ, σκην. Αντώνη Αντύπα, Απλό Θέατρο
 2002	Η Επέτειός μας (Celebration) Χάρολντ Πίντερ, σκην. Αντώνη Αντύπα, Απλό Θέατρο
 2001	Τρωάδες, Ευριπίδης, σκην. Αντώνη Αντύπα, Απλό Θέατρο. (Πρεμιέρα: 31 Αυγούστου
  - 1 Σεπτεμβρίου, Φεστιβάλ Επιδαύρου)
 2000	Θαυματοποιός (Faith Healer) Μπράιαν Φρίελ, σκην. Αντώνη Αντύπα, Απλό Θέατρο
 1998	Νεκρή Ζώνη (No Man’s Land), Χάρολντ Πίντερ, σκην. Α. Αντύπα, Απλό Θέατρο
 1997	Φεγγάρι για καταραμένους  (A Moon for the Misbegotten) O’ Νηλ, σκην. Αντώνη Αντύπα, Απλό Θέατρο
 1996	Μόλλυ Σουήνυ (Molly Sweeney) Μπράιαν Φρίελ, σκην. Α.Αντύπα, Απλό Θέατρο
 1995	Φεγγαρόφωτο (Moonlight), Χάρολντ Πίντερ, σκην. Αντώνη Αντύπα, Απλό Θέατρο
 	Νέες Προοπτικές, Τα αγαπημένα σας τραγούδια, Φ.Ξ. Κρετς, σκην. Α. Αντύπα, Απλό Θέατρο
 1994	Ολεάννα (Oleanna) Ντέιβιντ Μάμετ, σκην. Αντώνη Αντύπα, Απλό Θέατρο
 1993	Ο Θάνατος του Εμποράκου (Death of a Salesman) Άρθουρ Μίλλερ, σκην. Ζυλ Ντασσέν, Αθήναιον
 	Λόγω Φάτσας, Γιώργου Διαλεγμένου, σκην. Αντώνης Αντύπας, Απλό Θέατρο
 1992	Ένας σύζυγος (A husband) Ίταλο Σβέβο, σκην. Αντώνης Αντύπας, Απλό Θέατρο
 	Τσερλίνε (Zerline), Χέρμαν Μπροχ, σκην. Α. Αντύπας, Απλό Θέατρο.
 1991	Ρόσμερσχολμ (Rosmersholm), Ερρίκου Ίψεν, σκην. Α. Αντύπας, Απλό Θέατρο.
 1990	Διαμάντια και Μπλουζ, Λ. Αναγνωστάκη, σκην. Β. Παπαβασιλείου, Αθήναιον
 	Η σκιά του Μαρτ (Mart’s shadow), Στιγκ Ντάγκερμαν, σκην. Αντώνης Αντύπας, Απλό Θέατρο
 1989	Λεηλασία (Loot), Τζο Όρτον, σκην. Αντώνης Αντύπας, Απλό Θέατρο
 	Αγάπης αγώνας  άγονος (Love’s labour’s lost), Ουίλιαμ Σαίξπηρ, σκην. Μάγια Λυμπεροπούλου, Δημοτικό Θέατρο Πατρών
 	Θείος Βάνιας,  (Uncle Vania), Άντον Τσέχωφ, σκην. Λ. Βογιατζής, Εταιρία Θεάτρου Σκηνή
 	Ελίζα, Ξένια Καλογεροπούλου, σκην. Στ. Φασουλής, Παιδικό Θέατρο, Μικρή Πόρτα
 	Νεφέλες, Αριστοφάνης, σκην. Κ. Μπάκας, Δημοτικό Θέατρο Κομοτηνής
 1988	Ο γλάρος (The Seagull), Άντον Τσέχωφ, σκην. Ζυλ Ντασσέν, Εθνικό Θέατρο
 	Άλλοι τόποι (Other places), Χάρολντ Πίντερ, σκην. Α. Αντύπας, Απλό Θέατρο
 	Ο γυάλινος κόσμος, (The glass menagerie), Τενεσί Ουίλιαμς, σκην. Αντώνης Αντύπας, Απλό Θέατρο. (Βραβείο Κριτικών - Εκκύκλημα)
 	Οι μικροαστοί (The middle class people), Μαξίμ Γκόρκι, σκην. Μάγια Λυμπεροπούλου, Δημοτικό Θέατρο Πατρών
 1987	Μην προσπερνάς την ευτυχία (Bohneur, impair et passe), Φρανσουάζ Σαγκάν, σκην. Αντώνης Αντύπας, Απλό Θέατρο
 	Σε φιλώ στη μούρη, Γιώργος Διαλεγμένος, σκην. Λευτέρης Βογιατζής, Εταιρεία Θεάτρου Σκηνή	
 	Ο γενικός γραμματεύς, Ηλία Καπετανάκη, σκην. Ν. Αρμάος, Δημοτικό Θέατρο Καλαμάτας.
 1986	Το καινούργιο σπίτι, (The new house), Κάρλο Γκολντόνι, σκην. Β. Παπαβασιλείου, Θεατρικός Οργανισμός Εποχή
 	Η Νίκη, Λ. Αναγνωστάκη, σκην. Αντώνης Αντύπας, Απλό Θέατρο
 1985	Συμφορά από το πολύ μυαλό (Misfortune for having too much brains), Γκριμπογέντοφ, σκην. Λ. Βογιατζής, εταιρία Θεάτρου Σκηνή
 	Ο Τυχοδιώκτης, Μ. Χουρμούζης, σκην. Β. Αρδίτης, Δημοτικό Θέατρο Σερρών
 	Ο Γενικός Γραμματεύς, Ηλία Καπετανάκη, σκην. Ν.Αρμάος, ΚΘΒΕ
 	Νεφέλες, Αριστοφάνης, σκην. Κ. Μπάκας, Επίδαυρος, Θέατρο Ηρώδου Αττικού
 1984	Ένας μήνας στην εξοχή (One month at the country), Τουργκένιεφ, σκην. Ζυλ Ντασσέν, Εθνικό Θέατρο
 1983	Οι αγροίκοι (The Boorish), Κ. Γκολντόνι, σκην. Λ. Βογιατζής, Εταιρία Θεάτρου Σκηνή
 1981	Κατάλογοι 1-4, Δ. Δημητριάδης, Μουσικός Αύγουστος, σκην. Δ.Βερνίκος (Τρίτο Πρόγραμμα)
 1980	Δαβίδ (Αγνώστου Χίου Ποιητή, 18ου  αι.), σκην. Σ. Ευαγγελάτου, Ομήρειο Πνευματικό Κέντρο Χίου
 1979	Τα τρία αδέλφια και η Γοργόνα, Μ. Ρώτα, ΚΘΒΕ σκην. Σ. Ευαγγελάτου / Παιδικό Θέατρο Κύπρου, ΘΟΚ
 1975	Ημέρωμα της Στρίγγλας (The taming of the shrew), Ουίλιαμ Σαίξπηρ, σκην. Σ. Ντουφεξής, Θέατρο Αλάμπρα

Μουσική για μπαλέτο 
 2015	Ταξίδι στην Αιωνιότητα, Εθνική Λυρική Σκηνή, θέατρο Ολυμπιά (πρώτη παρουσίαση 7 Οκτωβρίου 2015) χορογραφία: Ρενάτο Τζανέλλα, Corps de Ballet της ΕΛΣ, Ορχήστρα της Εθνικής Λυρικής Σκηνής, Μουσική διεύθυνση: Τάσος Συμεωνίδης
 2013	Ταξίδι στην Αιωνιότητα, Εθνική Λυρική Σκηνή, θέατρο Ολυμπιά (πρώτη παρουσίαση 2 Μαρτίου 2013) χορογραφία: Ρενάτο Τζανέλλα, Corps de Ballet της ΕΛΣ, Ορχήστρα της Εθνικής Λυρικής Σκηνής, Μουσική διεύθυνση: Μίλτος Λογιάδης, Τάσος Συμεωνίδης
 2000	Φαίδρα του Ρακίνα, Όπερα του Ρήνου, Ντύσελντορφ. (πρώτη παγκόσμια παρουσίαση: 30 Νοεμβρίου) χορογραφία - λιμπρέτο: Jochen Ulrich Συμφωνική Ορχήστρα του Ντύσελντορφ, διεύθυνση: Wen-Pin-Chien

Μουσική για τηλεόραση, ταινίες και σειρές 
 2008	«το 10» (Μ. Καραγάτση) σκηνοθεσία Πηγή Δημητρακοπούλου, τηλεοπτική σειρά του Alpha
 1990	Η δε πόλις ελάλησεν (And the city spoke), σκηνοθεσία Γιάννης Σμαραγδής, ποιητική σειρά για Σεφέρη, Καβάφη κ.ά. ΕΡΤ 1
 1989	L’ Heritage de la Chouette (Η κληρονομιά της κουκουβάγιας), σκην. Chris Marker, σειρά TF1, Παρίσι, Γαλλία
 	Κλειστοί δρόμοι, Κ. Ουράνης, σκην. Γ. Μιχαηλίδης, σειρά, ΕΡΤ 1
 	Το κεφάλι της γάτας, Β. Αλεξάκης, σκην. Δ. Σταύρακας, σειρά, ΕΡΤ 2
 	Το αγαπημένο μας παιχνίδι, σκην. Δ. Σοφιανόπουλος, ταινία ΕΡΤ 2
 1985	Το ξυλένιο πόδι, Νίκος Νικολαΐδης, σκην. Μαρία Νικολακοπούλου, ταινία ΕΡΤ 1   
 1984	Ο Πατούχας, Ι. Κονδυλάκης, σκην. Αλέξης Δαμιανός, σειρά, ΕΡΤ 1
 1981	Λωξάντρα, Μ. Ιορδανίδου, σκην. Γ. Γρηγορίου, σειρά, ΕΡΤ 1
 1980	Καλή σου Νύχτα Κυρ Αλέξανδρε, σκην. Γ. Σμαραγδής, ταινία, ΕΡΤ 1
 1976	Γαλήνη, Η. Βενέζης, σκην. Β. Γεωργιάδης, σειρά, ΕΡΤ 1

Μουσική για ραδιόφωνο 
 1989	Το σήμα του 90,2 Αριστερά στα FM. Στην ηχογράφηση που έγινε στο στούντιο Bell, στο Όσλο, έλαβαν μέρος ο Νορβηγός Jan Garbarek (τενόρο σαξόφωνο), ο Βραζιλιάνος Nana Vasconselos (κρουστά) και η Ελένη Καραΐνδρου (συνθεσάιζερ).
 1988	Θεατρικά έργα:
 	Ο γλάρος Άντον Τσέχωφ, / Χιουρέμ Κατρίν Κλεμάν, / Μήδεια Σενέκα, σκην. Αντώνη Αντύπα 
 1981	Ποιητικές σειρές: 
 	Ηροδότου ιστορίες, μτφ. από τα Αρχαία Ελληνικά Δ. Μαρωνίτης, παραγωγή Ειρήνη Λεβίδη
 1980	Μαλαισιακά τραγούδια, Ιβάν Γκολ μτφ. Ε.Χ. Γονατάς - Δ. Παπαδίτσας, παραγωγή Μαρία Κυρτζάκη

Δισκογραφία 
 2019 Tous des Oiseaux, ECM 2634
 2016 David, ECM 2221
 2015	Μουσική και τραγούδια για το θέατρο (Βιβλίο-Λεύκωμα) MA 15232-58
 2014	Μουσική για τη Μικρή Οθόνη (Βιβλίο-Λεύκωμα – με 2 CD) Μικρή Άρκτος MA 15232-54
 2013	Medea (Mήδεια), ECM 2376
 2013	Concert In Athens, ECM New Series 2220
 2011	Music for the Film Sounds and Silence (CD anthology) ECM Munich, CD 2250
 2011	Sounds and Silence - Travels with Manfred Eicher  (DVD & Blu Ray) ECM 5050
 2010	Μουσική για το Θέατρο (Πρωτότυπες ηχογραφήσεις 1986-2010- Βιβλίο-Λεύκωμα – με 3 CD) Μικρή Άρκτος MA 15232-24 
 2009	Elegy of the Uprooting, (Η ελεγεία του ξεριζωμού) live recording, ECM, Munich, Concert DVD ECM 5506
 2009	Dust of Time (Η Σκόνη του χρόνου) ECM New Series Μόναχο, CD 2070		
 2008	Το «10»ΕCΜ/Μικρή ‘Άρκτος CD  ΜΑ15231-11
 2006	Elegy of the Uprooting (Η ελεγεία του ξεριζωμού), ζωντανή ηχογράφηση, ΕCM New Series,Μόναχο, CD 1952-53
 2005	Επανέκδοση 8 έργων (digital remastered),( Η μεγάλη αγρυπνία, Η τιμή της αγάπης, Ταξίδι στα Κύθηρα, ο Μελισσοκόμος, L' Africana, Το Μετέωρο Βήμα του Πελαργού, Τοπίο στην ομίχλη, Ανέκδοτες ηχογραφήσεις) Minos, 
 2004	Trilogy I – The Weeping Meadow (Τριλογία Ι – Το Λιβάδι που Δακρύζει), ECM New Series 1885 
 2002	Trojan Women (Τρωάδες), ECM New Series 1810
 2001	Ελένη Καραΐνδρου / Μουσική για ταινίες Κασετίνα 5 cds (Η τιμή της αγάπης, Ταξίδι στα Κύθηρα, ο Μελισσοκόμος, L' Africana, Το Μετέωρο Βήμα του Πελαργού) Minos 
 1998	Eternity and a day (Μια αιωνιότητα και μια μέρα) ΕCM New Series,Μόναχο, CD 1692
 1996	Ρόζα / Περιπλάνηση (Rosa / Wandering) Lyra - Musurgia, Αθήνα, LP, CD, MC 4872 (Επανέκδοση)
 1995	Ulysses’ Gaze (Το Βλέμμα του Οδυσσέα) ΕCM New Series, Μόναχο, CD - MC 1570
 1992	The suspended step of the stork (Το μετέωρο βήμα του πελαργού) ECM, Μόναχο, LP CD 1456
 	Music for films (Μουσική από τον κινηματογράφο), ECM, POCT-1104, Ιαπωνία
 1991	Ελένη Καραΐνδρου/Ανέκδοτες Ηχογραφήσεις Minos, CD 908,9,10
 	Το μετέωρο βήμα του πελαργού, Minos, LP, CD 983
 	Music for films (Μουσική από τον κινηματογράφο), ECM, Μόναχο, LP CD 1429
 	Paysage dans le brouillard (Τοπίο στην ομίχλη), Milan Records, VICP 146, Ιαπωνία.
 1990	L’ Africana, Μουσική για την ταινία της Margarethe von Trotta, Minos, LP, MSM 903
 	Ελένη Καραΐνδρου/ Ανέκδοτες Ηχογραφήσεις, κασετίνα με τρεις δίσκους. Τα κυριότερα θέματα για 
 24 έργα, θεατρικά, κινηματογραφικά και τηλεοπτικά. Minos, MSM 908-909-910	
 	L’ Africanα, Milan records, CDCH 566, Γαλλία.
 	Ο Μελισσοκόμος, Minos, CD, MCD 646/647
 1989	Paysage dans le brouillard (Τοπίο στην ομίχλη), Milan Records, CDCH 299/RC 650, Γαλλία
 1988	Ελένη Καραΐνδρου, Ζωντανή ηχογράφηση της Συναυλίας στο Ωδείο Ηρώδου Αττικού, (Φεστιβάλ Αθηνών) με μουσική από τον κινηματογράφο και το θέατρο. Μικρή Συμφωνική Ορχήστρα, Jan Garbarek, Μαρία Φαραντούρη, Γιώργος Νταλάρας, Minos, MSM 753/754 
 1987	L’ apiculteur (Ο Μελισσοκόμος), Milan Records, LP A 326, Γαλλία
 1986	Ο Μελισσοκόμος, Minos, 2LP, MSM 646/647
 1985	Voyage à Cythère (Ταξίδι στα Κύθηρα), Ed. Saravah, LP DKB 1111, Γαλλία
 1984	Ταξίδι στα Κύθηρα, Minos, LP, MSM 538
 1983	Η τιμή της αγάπης, Minos, LP, MSM 520
 1982	Ρόζα και Περιπλάνηση, Ηχογραφική Ε.Κ. 001
 1973	Η μεγάλη αγρυπνία, (The great vigilance) Ποίηση Κ.Χ. Μύρης, με τη Μαρία Φαραντούρη. Εξώφυλλο από τον Γ. Τσαρούχη, ΕΜΙ, JJ 064-70159 
 1972-1971	Συμμετοχή σε LP της Νάνας Μούσχουρη, Polygram, Γαλλία: Le tournesol, Une voix, Le plus grands succes, The unique Nana Mouschouri, Je finirai par l’ oublier (45 στροφών) κ.λ.π.

Διακρίσεις και βραβεία 
 2014	Διάσημο του Ιππότη του Τάγματος Γραμμάτων και Τεχνών, που απονεμήθηκε από τον Olivier Descotes, Σύμβουλο Συνεργασίας και Μορφωτικής Δράσης της Πρεσβείας της Γαλλίας και Διευθυντή του Γαλλικού Ινστιτούτου Ελλάδος, εκπροσωπώντας την Υπουργό Πολιτισμού και Επικοινωνίας της Γαλλικής Δημοκρατίας
 2011	Βραβείο μουσικής του περιοδικού Αθηνόραμα για την παράσταση Ο Επιστάτης (σκην. Αντώνης Αντύπας). 
 2010	Βραβείο μουσικής του περιοδικού Αθηνόραμα για την παράσταση Ποιός φοβάται τη Βιρτζίνια Γουλφ (σκην. Αντώνης Αντύπας). 
 2009	Μετάλλιο του Δήμου Αθηναίων «για την προσφορά της στην μουσική και τον πολιτισμό»
 2008	Βραβείο μουσικής κοινού του περιοδικού «Αθηνόραμα» για την παράσταση Ταξίδι μιας μεγάλης μέρας μέσα στη νύχτα. (σκην. Αντώνης Αντύπας).
 2008	Βραβείο μουσικής (Πρόσωπα 2008, TV Έθνος) για το «10» του Μ. Καραγάτση.
 2006	Τιμητική διάκριση XENIA
 2006	Βραβείο μουσικής κοινού του περιοδικού Αθηνόραμα για την παράσταση Πάρτυ Γενεθλίων ((σκην. Αντώνης Αντύπας).
 2005	Βραβείο μουσικής κοινού του περιοδικού Αθηνόραμα για την παράσταση Βρυκόλακες (σκην. Αντώνης Αντύπας).
 2005	Βραβείο από το Πανόραμα Ευρωπαϊκού Κινηματογράφου της Ελευθεροτυπίας «για τη σημαντική συμβολή της στη τέχνη του Κινηματογράφου».
 2004	Υποψηφιότητα στα Ευρωπαϊκά Όσκαρ(FELIX) για τη μουσική της στο Λιβάδι που δακρύζει (σκην. Θόδωρος Αγγελόπουλος).
 2003	Βραβείο μουσικής κοινού του περιοδικού Αθηνόραμα, για την παράσταση Ο Ξεριζωμός (σκην. Αντώνης Αντύπας).
 2002	Χρυσός Σταυρός του Τάγματος της Τιμής από τον Πρόεδρο της Δημοκρατίας.
 2000	Βραβείο ΤΕΙ Κρήτης «για τη προσφορά της στην τέχνη».
 1998	Κρατικό κινηματογραφικό βραβείο ποιότητας ΥΠΠΟ για την ταινία Μια αιωνιότητα και μια μέρα (σκην. Θόδωρος Αγγελόπουλος).
 1994-96	Έπαθλο Δημήτρης Μητρόπουλος για τη μουσική της στο Θέατρο (παραστάσεις: Ολεάννα / Φεγγαρόφωτο /Νέες προοπτικές / Μόλλυ Σουήνυ, σκην. Αντώνη Αντύπα).
 1992	Βραβείο FELLINI Καλύτερου Συνθέτη της Ευρώπης από την Europa Cinema (Ιταλία).
 1987	Κρατικό Βραβείο ποιότητας του ΥΠΠΟ για την ταινία Ο Μελισσοκόμος (σκην. Θόδωρος Αγγελόπουλος).
 1986	Βραβείο Φεστιβάλ Κινηματογράφου Θεσσαλονίκης,, για την ταινία Καλή πατρίδα, σύντροφε (σκην. Λευτέρης  Ξανθόπουλος)
 1983	Βραβείο Μουσικής Φεστιβάλ Κινηματογράφου Θεσσαλονίκης, για την ταινία Η τιμή της αγάπης (σκην. Τώνια Μαρκετάκη).
 1982	Βραβείο Μουσικής Φεστιβάλ Κινηματογράφου Θεσσαλονίκης, για την ταινία Ρόζα (σκην. Χριστόφορος. Χριστοφής).

Πηγές 
Αφιέρωμα του περιοδικού «Ηριδανός»
Συνέντευξη στην Καθημερινή

Παραπομπές

Εξωτερικοί σύνδεσμοι 
Ελένη Καραΐνδρου στον Πανδέκτη, του Εθνικού Ιδρύματος Ερευνών
Η Ελένη Καραΐνδρου στην imdb

Έλληνες συνθέτες
Έλληνες συνθέτες μουσικής ταινιών